text: Maradona tampoc s'escapa dels 'Il·lustres Execrables'
  Santi Giménez i Malcolm Otero repassen la cara fosca de l'astre argentí mort aquesta setmana
  Maradona tampoc s'escapa dels 'Il·lustres Execrables'. // EFE - Juan Carlos Cruz
  28/11/2020 12:11 Actualitzada el 28/11/2020 12:25
  Una de les notícies de la setmana ha estat la mort de Diego Armando Maradona a l'edat dels 60 anys. I quan parlem de defuncions de personatges famosos, als 'Il·lustres Execrables' se'ls encén la bombeta. El futbolista argentí no ha estat una excepció.
  Diego Armando Maradona (1960-2020), jugador i entrenador argentí, se'l considera un dels millors jugadors de futbol de la història. Els episodis foscos de Maradona han anat en paral·lel als seus èxits: droga, maltractaments i relació amb la màfia.
  Al Via Lliure, gràcies als "Il·lustres Execrables", hem conegut la cara fosca de Maradona. Era un tipus masclista, un maltractador, amic de la màfia i mal pare.